Gazirana pića povezana s 'metaboličkim sindromom'
Bolest je poznata pod nazivom 'metabolički sindrom', složeno stanje popraćeno povećanom koncentracijom šećera i masnoća u serumu, poveć
Gazirana pića su jedan od najpopularnijih napitaka današnjice. Mnogi ljudi piju ih više nego bilo koju drugu tekućinu, no vrlo je vjerojatno da ne znaju sve o njihovim negativnim aspektima. U velikom broju zemalja, konzumiranje gaziranih pića u stalnom je porastu već dva desetljeća. Ovi šećerom bogati napici bez sumnje su jedan od uzroka gojaznosti, ali kako nam kaže današnji sugovornik, profesor Ravi Dingra sa sveučilišta Harvard, na horizontu je novi problem. Bolest je poznata pod nazivom 'metabolički sindrom', složeno stanje popraćeno povećanom koncentracijom šećera i masnoća u serumu, povećanim krvnim tlakom, padom nivoa 'dobrog' kolesterola u krvi i gojaznošću. "Većina pacijenata koji razviju ovu bolest imaju povećani rizik za razvijanje bolesti srca i krvnih žila i šećerne bolesti. Metabolički sindrom često prati patološku gojaznost," kaže dr. Dingra. Dok ne začuđuje da gazirana pića zbog količine šećera lako dovode do povećanja tjelesne težine, potpuno je bilo neočekivano otkriće da gazirana pića koja umjesto šećera sadržavaju umjetne zaslađivaće ne uzrokuju gojaznost, ali i dalje uzrokuju metabolički sindrom. Profesor Dingra kaže da su objašnjenja još uvije teoretska i da ih ima nekoliko: "Jedno objašnjenje je da se konzumiranjem veće količine slatkog napitka, organizam navikava na tu slatkoću i traži veći unos slastica općenito. Drugo objašnjenje je da boja koja se dodaje u gazirana pića, dovodi do postepenog navikavanja organizma na inzulin, a time do šećerne bolesti. A treća pretpostavka je da se veliki broj ljudi koji konzumiraju gazirana pića ne hrane ispravno." Profesor Dingra dodaje za kraj da njegova grupa nastoji povećati broj uzoraka u ovoj studiji. Nada se da će se time povećati i valjanost rezultata. Rezultati ove studije objavljeni su u časopisu Circulation.